CELEX: 62007TN0469
Language: fi
Date: 2007-12-21 00:00:00
Title: Asia T-469/07: Kanne 21.12.2007 — Philips Lighting Poland S.A. ja Philips Lighting v. neuvosto

23.2.2008   
            
            
               FI
            
            
               Euroopan unionin virallinen lehti
            
            
               C 51/53
            
         Kanne 21.12.2007 — Philips Lighting Poland S.A. ja Philips Lighting v. neuvosto
   (Asia T-469/07)
   (2008/C 51/97)
   Oikeudenkäyntikieli: englanti
   Asianosaiset
   
      Kantajat: Philips Lighting Poland S.A. (Pila, Puola) ja Philips Lighting BV (Eindhoven, Alankomaat) (edustajat: asianajaja M. L. Catrain González ja barrister E. Wright)
   
      Vastaajat: Euroopan unionin neuvosto
   Vaatimukset
   
               —
            
            
               Riidanalainen asetus on kumottava kokonaan tai siltä osin kuin se vaikuttaa kantajiin.
            
         
               —
            
            
               Neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat, jotka ovat integroitujen loistelamppujen (CFL-i) tuottajia yhteisössä, vaativat polkumyyntitullien käyttöönotosta Kiinan kansantasavallasta peräisin olevien integroitujen elektronisten pienloistelamppujen tuonnissa asetuksen (EY) N:o 384/96 11 artiklan 2 kohdan mukaisen, toimenpiteiden voimassaolon päättymistä koskevan tarkastelun johdosta ja toimenpiteiden laajentamisesta koskemaan Vietnamin sosialistisesta tasavallasta, Pakistanin islamilaisesta tasavallasta ja Filippiinien tasavallasta lähetettyjen samanlaisten tuotteiden tuontiin 15.10.2007 annetun neuvoston asetuksen (EY) N:o 1205/2007 (1) kumoamista.
   Kantajat esittävät kanteensa tueksi, että neuvosto on rikkonut perusasetuksen (2) 3 artiklan 1 kohtaa, 9 artiklan 4 kohtaa ja 11 artiklan 2 kohtaa, kun se otti käyttöön polkumyyntitullit, vaikka ei ollut osoitettu, että toimenpiteiden voimassaolon päättyminen johtaisi todennäköisesti yhteisön tuotannonalalle aiheutuneen vahingon toistumiseen.
   Kantajat toteavat lisäksi, että neuvosto teki oikeudellisen virheen, kun se nojautui perusasetuksen 9 artiklan 1 kohtaan tilanteessa, joka ei kuulu kyseisen artiklan soveltamisalaan, koska tutkimukseen johtanutta valitusta ei ollut peruutettu.
   Kantajat toteavat lopuksi, että EY 253 artiklaa on rikottu, koska riidanalainen asetus on puutteellisesti perusteltu yhteisön tuottajien taholta tulleen tuen tason ja yhteisön etua koskevan päätelmän osalta.
   
      (1)  EUVL L 272, s. 1.
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL L 56, s. 1).